Document ID: 31993D0321

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαΐου 1993 για την πρόβλεψη μειωμένης συχνότητας ελέγχου ταυτότητας και φυσικού ελέγχου κατά την προσωρινή αποδοχή ορισμένων καταχωρημένων ιπποειδών προέλευσης Σουηδίας, Νορβηγίας, Φινλανδίας και Ελβετίας
(93/321/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 92/438/ΕΟΚ (2), και ιδίως το άρθρο 16,
Εκτιμώντας:
ότι η εισαγωγή ιπποειδών στην Κοινότητα υπόκειται στους όρους υγειονομικού ελέγχου που προβλέπονται από την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (3), όπως τροποποιήθηκε τελευταία από την οδηγία 92/36/ΕΟΚ (4)-
ότι, κατ' εφαρμογή της προαναφερθείσας οδηγίας, η Επιτροπή εξέδωσε ορισμένες αποφάσεις ανάλογα με τα χαρακτηριστικά των διαφόρων καηγοριών ιπποειδών- ότι, ειδικότερα, οι υγειονομικοί όροι και η υγειονομική πιστοποίηση που απαιτείται για την προσωρινή αποδοχή καταχωρημένων ίππων καθορίζονται από την απόφαση 92/260/ΕΟΚ της Επιτροπής (5)-
ότι, στο πλαίσιο της λειτουργίας του ειδικού αυτού καθεστώτος, η Σουηδία, η Νορβηγία, η Φινλανδία και η Ελβετία παρείχαν στην Κοινότητα τις κατάλληλες εγγυήσεις-
ότι οι προαναφερθείσες χώρες τηρούν, όσον αφορά τους ίππους, τα κριτήρια που προβλέπονται στο άρθρο 16 της οδηγίας 91/496/ΕΟΚ-
ότι, υπό τις συνθήκες αυτές, είνια δυνατόν να οριστεί μειωμένη συχνότητα ελέγχου ταυτότητας και φυσικού ελέγχου κατά την προσωρινή αποδοχή καταχωρημένων ίππων-
ότι η δυνατότητα αυτή πρέπει, ωστόσο, να περιοριστεί στους ίππους που προορίζονται να συμμετάσχουν σε αγώνες λόγω των κανόνων που προβλέπονται και απαγορεύονται από την οργάνωση των αγώνων-
ότι, για να εξασφαλιστεί η τήρηση του καθεστώτος προσωρινής αποδοχής, πρέπει να προβλεφθεί η εφαρμογή της δυνατότητας αυτής μόνο στους ίππους που συμμετέχουν σε ένα αγώνα, ο οποίος πραγματοποιείται στο κράτος μέλος στο οποίο έχουν αυτά εισαχθεί, και ότι οι εν λόγω ίπποι εγκαταλείπουν το έδαφος του οικείου κράτους μέλους μέσω του συνοριακού σταθμού από τον οποίο εισήλθαν-
ότι, αντιστοίχως, με επιστολή της 20ής Απριλίου 1993 η Νορβηγία, με επιστολή της 2ας Μαρτίου 1993 η Φινλανδία, με επιστολή της 25ης Φεβρουαρίου 1993 η Ελβετία, διαβεβαίωσαν ότι είναι διατεθειμένες να εφαρμόσουν όμοιους κανόνες ελέγχου κατά την προσωρινή αποδοχή στο έδαφός τους καταχωρημένων ίππων καταγωγής κρατών μελών-
ότι τα μέτρα που προβλέπονται στον παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα κράτη μέλη μπορούν να μειώσουν τη συχνότητα των ελέγχων ταυτότητας και των φυσικών ελέγχων που εφαρμόζουν στους καταχωρημένους ίππους που τυγχάνουν του καθεστώτος προσωρινής αποδοχής, όωπς προβλέπεται από την οδηγία 92/260/ΕΟΚ, και προοριζόμενοι να συμμετάσχουν σε αγώνες και είναι καταγωγής Σουηδίας, Νορβηγίας, Φινλανδίας και Ελβετίας.
2. Στην περίπτωση που τα κράτη μέλη κάνουν χρήση της δυνατότητας που προβλέπεται στην παράγραφο 1, ο επίσημος κτηνίατρος του οικείου μεθοριακού σταθμού ελέγχου μεριμνά ώστε να πραγματοποιούνται έλεγχοι ταυτότητας και φυσικοί έλεγχοι με δειγματοληψία σε τακτά χρονικά διαστήματα.
3. Οι διατάξεις της παραγράφου 1 εφαρμόζονται μόνο στους ίππους που συμμετέχουν σε αγώνα που πραγματοποιείται στο κράτος μέλος στο οποίο έχουν εισαχθεί.
4. Οι αρχές των κρατών μελών μεριμνούν ώστε οι ίπποι που υπάγονται στο καθεστώς που προβλέπεται στην παράγραφο 1 να εγκαταλείπουν το έδαφος του κράτους μέλους μέσω του μεθοριακού σταθμού ελέγχου από τον οποίο εισήλθαν εντός δέκα ημερών από την είσοδό τους.
Άρθρο 2
Τα κράτη μέλη που κάνουν χρήση της δυνατότητας που προβλέπεται στο άρθρο 1 παράγραφος 1 και ενημερώνουν την Επιτροπή και τα άλλα κράτη μέλη.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 10 Μαΐου 1993.

Labels: 3
18
6